Komisijos reglamentas (EB) Nr. 1527/96
1996 m. liepos 30 d.
iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1976 m. birželio 21 d. Tarybos reglamentą (EEB) Nr. 1418/76 dėl bendro ryžių rinkos organizavimo [1] su pakeitimais, padarytais Reglamentu (EB) Nr. 3072/95 [2], ypač į jo 10 straipsnio 2 dalį ir 14 straipsnio 16 dalį,
kadangi Reglamento (EEB) Nr. 1418/76 5 straipsnio 2 dalyje numatytos žaliavinių ryžių intervencinės supirkimo kainos nuo 1996-1997 prekybos metų yra pakeičiamos viena intervencine kaina; kadangi, pereinant nuo 1995-1996 prie 1996-1997 prekybos metų, prekybos metų pabaigoje apskaičiuojant Komisijos reglamento (EB) Nr. 1162/95 [3] su paskutiniais pakeitimais, padarytais Reglamentu (EB) Nr. 1029/96 [4], 12 straipsnio 5 dalyje numatytą grąžinamųjų išmokų sumažinimą turi būti atsižvelgiama į skirtumą tarp žaliavinių ryžių intervencinių supirkimo kainų be praėjusiais prekybos metais taikytų mėnesio padidinimų ir naujų prekybos metų intervencinių kainų; kadangi tai padės išvengti per didelio sumažinimo dėl Reglamente (EEB) Nr. 1418/76 numatytos intervencinės kainos naudojimo vietoje intervencinių supirkimo kainų, kurios numatytos to reglamento 5 straipsnio 2 dalyje;
kadangi turėtų būti nurodyta, kad pirmasis grąžinamųjų išmokų patikslinimas turi būti atliekamas kalendorinio mėnesio, einančio po paraiškos licencijai gauti pateikimo mėnesio, pirmą dieną;
kadangi dėl statistinių priežasčių valstybės narės turi kiekvieną dieną informuoti apie kiekvienos kilmės ryžių kiekius, kuriems išduotos importo licencijos;
kadangi šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1162/95 iš dalies keičiamas taip:
1) 12 straipsnio 4 dalis papildoma šia pastraipa:
"Pirmasis patikslinimas atliekamas kalendorinio mėnesio, einančio po paraiškos licencijai gauti pateikimo mėnesio, pirmą dieną. Toliau patikslinimai atliekami kiekvieną mėnesį."
2) 12 straipsnio 5 dalies a punktas papildomas šia pastraipa:
"Tačiau pereinant nuo 1995-1996 prie 1996-1997 prekybos metų yra taikomas skirtumas tarp Reglamento (EEB) Nr. 1418/76 5 straipsnio 2 dalyje numatytų žaliavinių ryžių intervencinių supirkimo kainų, be 1995-1996 prekybos metų mėnesio padidinimų, ir 1996-1997 m. intervencinės kainos."
3) 13 straipsnio 2 dalies pirmoji pastraipa pakeičiama taip:
"2. Importo licencijų atžvilgiu valstybės narės kiekvieną dieną perduoda informaciją apie licencijose nurodytus kiekius pagal produktų kodus, o paprastųjų kviečių - pagal kokybės rūšį ir kilmę. Kilmė taip pat nurodyta ryžių importo licencijose."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
1 straipsnio 2 dalis taikoma nuo 1996 m. gegužės 1 d. išduotoms licencijoms.
1 straipsnio 1 ir 3 dalys taikomos nuo 1996 m. rugsėjo 1 d. išduotoms licencijoms.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. liepos 30 d.